b'\n_START_ARTICLE_\nEstetski kanon\n_START_PARAGRAPH_\nKanon v likovni umetnosti in estetiki ali estetski kanon oziroma lepotni kanon je pravilo za razmerja, da bi ustvarili skladno oblikovano podobo. Poliklejt je napisal traktat Kanon o razmerjih \xc4\x8dlove\xc5\xa1kega telesa. Skladno grajeno atletsko telo ter pravilne, plemenite, bolj ali manj idealizirane poteze obraza so lepotni kanon (pravilo, na\xc4\x8delo, norma), ki je skupen za vse lepotne ideale, od efebske, tj. ne\xc5\xbene mladeni\xc5\xa1ke lepote, do herojske lepote zrele mo\xc5\xa1kosti (Tine Germ, Mo\xc5\xa1ka lepota, ki so jo \xc4\x8dastili stari Grki, znova pridobiva veljavo, Nedelo, 31. avgusta 2003).'